
RAJONO SAVIVALDYBĖS KONTROLIUOJAMŲJŲ UŽDARŲJŲ AKCINIŲ BENDROVIŲ VADOVŲ, JŲ PAVADUOTOJŲ IR VYRIAUSIŲJŲ BUHALTERIŲ DARBO APMOKĖJIMO TVARKOS APRAŠAS


1. Šis aprašas reglamentuoja rajono savivaldybės kontroliuojamųjų uždarųjų akcinių vadovų, jų pavaduotojų ir vyriausiųjų buhalterių (toliau – vadovaujantys darbuotojai) darbo apmokėjimo tvarką. 


2. Vadovaujančių darbuotojų mėnesinė alga susideda iš pastoviosios dalies ir kintamosios dalies. Mėnesinės algos pastovioji dalis nustatoma minimaliosios mėnesinės algos dydžio koeficientais, atsižvelgiant į įmonės kategoriją (pagal priedą).


3. Mėnesinės algos kintamoji dalis priklauso nuo įmonės veiklos rezultatų ir nustatoma atsižvelgiant į praėjusio kalendorinio pusmečio veiklos sąnaudų lygio rodiklį (veiklos sąnaudos, padalintos iš pagrindinės veiklos pardavimų (paslaugų) apimties) (pagal priedą).


4. Mėnesinės algos kintamoji dalis negali viršyti darbuotojui nustatytos mėnesinės algos pastoviosios dalies.


5. Įmonės vadovaujančių darbuotojų mėnesinės algos (pastovioji dalis kartu su kintamąja dalimi) negali būti didesnės už praėjusio ketvirčio įmonės darbuotojų 5 vidutinius mėnesinius darbo užmokesčius, apskaičiuotus taip: praėjusio ketvirčio įmonės apskaičiuotos darbo užmokesčio lėšos dalijamos iš to ketvirčio įmonės vidutinio sąlyginio darbuotojų skaičiaus ir dalijamos iš 3.


6. Įmonės darbo apmokėjimo lėšos yra visų rūšių darbo užmokestis už atliktą darbą ar dirbtą laiką, įskaitant priemokas, priedus, apmokėjimą už atostogas ir pan., išskyrus įmonės darbuotojams mokamas išeitines išmokas ir kompensacijas, materialines pašalpas, ligos pašalpas, mokamas laikino nedarbingumo metu ir kitas su darbo apmokėjimu nesusijusias išmokas.


7. Įmonės darbuotojų vidutinis darbo užmokestis apskaičiuojamas pagal vidutinį sąlyginį darbuotojų skaičių, kuris nustatomas visų darbuotojų apmokėtas valandas per ataskaitinį ketvirtį dalijant iš įmonėje nustatytos mėnesio darbo laiko normos dalijant iš 3.


Darbuotojai, nedirbę dėl nemokamų atostogų, prilyginami dirbantiems darbuotojams.


8. Į vidutinį sąlyginį darbuotojų skaičių neįskaitomi įmonės vadovaujantys darbuotojai, moterys, išėjusios nėštumo ir gimdymo atostogų, asmenys, išėję atostogų vaikui prižiūrėti.


9. Įmonės vadovaujančiam darbuotojui iš įmonės pelno už gerus darbo rezultatus ir gerą pareigų vykdymą metų pabaigoje gali būti išmokama premija, kurios dydis negali viršyti jo vienos mėnesinės algos pastoviosios dalies.


10. Savivaldybės administracijos direktoriaus sprendimu savivaldybės kontroliuojamųjų uždarųjų akcinių bendrovių vadovaujantiems darbuotojams:


10.1. gali būti skiriamos materialinės pašalpos, kai sunki jų materialinė būklė dėl jų pačių ligos, šeimos narių ligos ar mirties, stichinės nelaimės ar turto netekimo, jeigu yra rašytinis prašymas ir pateikti atitinkami tai patvirtinantys dokumentai,- iki 5 minimalių mėnesinių algų iš įmonės pelno;


10.2. su kuriais darbo sutartis nutraukiama šalių susitarimu pagal Lietuvos Respublikos darbo kodekso 125 straipsnį, išmokamų kompensacijų suma negali viršyti 3 jų vidutinių mėnesinių darbo užmokesčių, apskaičiuotų laikantis Darbuotojo ir tarnautojo vidutinio darbo užmokesčio apskaičiavimo tvarkos aprašo, patvirtinto Lietuvos Respublikos Vyriausybės 2003 m. gegužės 27 d. nutarimu Nr. 650.

SAVIVALDYBĖS KONTROLIUOJAMŲJŲ UŽDARŲJŲ AKCINIŲ BENDROVIŲ VADOVAUJANČIŲ DARBUOTOJŲ MĖNESINĖS PASTOVIOSIOS DALIES DYDŽIAI

1. Vadovo mėnesinės algos pastovioji dalis:

	Įmonės pavadinimas
	Koeficientai (minimalios mėnesinės algos dydžiais)

	UAB „Šakių šilumos tinklai“
	 4,7  

	UAB „Šakių vandenys“
	4,7 

	UAB „Šakių autobusų parkas“
	4,6

	UAB „Šakių laidotuvių namai“
	4,0 

	LUAB „Šakių vaistinė (darbo krūvis 0,25 etato)
	1,0 

	UAB „Šakių komunalinis ūkis“
	4,4


2. Vadovo pavaduotojų, vyriausiojo buhalterio mėnesinės algos pastoviosios dalies dydis nustatomas 15  procentų mažesnis už vadovo mėnesinės algos pastoviosios dalies dydį.

3. Savivaldybės įmonių vadovaujančių darbuotojų mėnesinio atlyginimo kintamoji dalis:

	Įmonės veiklos sąnaudų lygio rodiklis (proc.)
	Atlyginimo dalis (proc.)

	Iki 15
	15

	16 – 25
	10

	26 – 35 
	5

